Sembla ser aquest un any de mundials. Ara toca el de bàsquet, que començarà el proper mes d'agost. Qui voleu que guanyi? L'enquesta fa referència a qui volem que guanyi, però podem dir qui creiem que guanyarà. Sembla clar el favoritisme de USA, més que res perque sembla que s'ho han pres més seriosament. Podríem fer servir aquest fil per fer els comentaris que creiem oportuns sobre el mundial de bàsquet i durant el mateix i així no tornar a obrir un altre fil, ja que hi ha gent que li molesta bastant... Salut! 
Be, en Tracalet ja ha posat un parell de resultats definitius dels vuitens de final. Aquí està la resta, que els aniré actualitant a mesura que vagin jugant, o quan tingui una miqueta de temps (òbviament no em llevaré a les tres de la matinada per actualitzar-lo quan juguin a aquesta hora). 1/8 de final: Itàlia 68 - Lituània 71 Argentina 79 - Nova Zelanda 62 Turquia 90 - Eslovènia 84 Espanya 87 - Sèrbia 75 Alemanya 78 - Nigèria 77 Estats Units 113 - Austràlia 73 França 68 - Angola 62 Grècia 95 - Xina 64 (en blau els equips classificats) 
Que malament ha jugat Serbia... M'esperava un partit més emocionant (com el de Turquia- Eslovènia), en fi que hi farem. I quin mal perdre que tenen... 
Avui en dia Espanya és molt superior, i encara bo per ells que només han perdut de 12 punts. El que tenen de genis jugant a bàsquet també ho tenen de mal perdedors. Això no és nou... 
Sí. S'ha de reconéixer que Espanya té un molt bon equip i ha jugat força bé. Però m'esperava que els serbis juguessin millor, han fet unes estadístiques força dolentes, només s'han de mirar els triples... En Rudy segon millor anotador per darrera de'n Gasol! Tenim una joia a Badalona! 
Poc que us durarà. 
De moment ja està durant més que altres "jugadors-joia". La diferència és que la Penya abans passava per moments pitjors, ara excepte que marxi a la lliga americana no tindria gaire sentit marxar. 
Podria anar al Tau o bé a l'Unicaja i ningú ho trobaria estrany. La Penya tampoc està tan amunt com per llançar cohets. 
Està millor que fa un any, que fa dos o quatre. Ho trobaria estrany, perquè aqui pot jugar com a titular mentre que possiblement com li va passar a en Mumbrú al Madrid, no ho faria en d'altres equips. No som tant guays ni estem tant amunt però ja em diràs que té a veure això. Si la majoria marxen per diners. 
Per això t'ho dic. No teniu tants diners com aquests clubs que t'he dit. 
Els diners no tenen res a veure en estar més amunt o més avall... Clar que ajuda i en part molts equips estàn amunt perquè tenen pasta, com el Barça. Però la temporada que ha fet la Penya, l'ha fet amb pocs diners i poca banqueta... Però bé això dubto que es solucioni algun dia, quan el Barça deixi d'endur-se tota la pasta de Barcelona, potser als demés equips ens arribaràn calers. Ara no vull començar una guerra eh xD Vagi bé!